projecte-aina/catalan_government_crawling huggingface dataset:
El Fons Montoliu és un llegat fet per Manuel de Montoliu i de Togores (1877-1961), crític i historiador de la literatura, d'ascendència tarragonina.
Va néixer a Barcelona i pertanyia a una família de l'aristocràcia catalana.
El seu pare, Plàcid de Montoliu i Sarriera, fou alcalde de Tarragona i diputat a Corts per la mateixa ciutat, fou un polític tarragoní de filiació monàrquica, cosa que li valgué el títol de Marquès de Montoliu per la seva defensa del tron del futur Alfons XII.
Llicenciat en lletres l'any 1903, es va moure en l'ambient modernista de l'època, i freqüentà les tertúlies artístiques a l'estudi d'Alexandre de Riquer.
L'any 1908 amplià estudis de filologia a Alemanya.
Altre cop a Barcelona treballà en les Oficines Lexicogràfiques de l'Institut d'Estudis Catalans i l'any 1914 començà a publicar, en col·laboració amb Pompeu Fabra, el Diccionari Aguiló.
Entre els anys 1921 i 1934 va ser professor de literatura a la Universitat de Barcelona i va col·laborar d'una manera continuada a la premsa durant més de mig segle.
Una part de la seva obra crítica publicada al Poble Català va ser recollida a Estudis de literatura catalana; i la publicada a La Veu de Catalunya entre els anys 1926 i 1933 s'edità en quatre volums sota el títol Breviari crític.
L'any 1943, després de la mort de la seva muller, la violinista Júlia Vidal, ingressà a Montserrat i després a Poblet, però no hi perseverà.
Fons de monografies a la Biblioteca Pública de Tarragona es compon d'un miler d'exemplars molts d'ells signats pels autors.
La majoria d'aquests llibres integraven la seva pròpia biblioteca i hi destaquen com a temàtiques la literatura i la crítica literària.
El fons de monografies està catalogat i es pot consultar al catàleg del Sistema de Lectura Pública de Catalunya.
També formen part del llegat una col·lecció de papers d'arxiu, integrats per manuscrits, mecanografiats,... molts d'ells originals de treballs del propi Manuel de Montoliu; i també documents relacionats amb els càrrecs de Manuel de Montoliu com a assessor de cultura de la Diputació de Tarragona (nomenat l'any 1945) i com a membre actiu de diverses institucions culturals vinculades al territori com el Patronat per a la Restauració del Monestir de Poblet i l' Institut d'Estudis Tarraconenses Ramon Berenguer IV.
La col·lecció de papers d'arxiu s'agrupa en sis caixes que mantenen la seva classificació original i està inventariada.
El llegat inclou també 36 volums facticis on hi són relligats sermons, discursos, publicacions periòdiques, etc., amb un total de 670 fulletons impresos dels segles XVIII i XIX.
El Fons Montoliu de la Biblioteca Pública de Tarragona és complementari del fons conservat a la Biblioteca de Catalunya; bàsicament correspondència de l'autor i que pot aportar dades interessants per a l'estudi de la cultura catalana de la primera meitat del segle XX.
Col·lecció de 8.000 goigs donada a la Biblioteca pel seu propietari Josep Ma.
L'orígen de la col·lecció van ser 15 goigs heretats del seu pare - l'arquitecte Jujol - l' any 1950.
La seva afició a l'excursionisme, acompanyada de la visita sistemàtica a santuaris i ermites, més les adquisicions, acaben per formar aquesta important mostra.
El fons abarca des de finals del segle XVIII fins l'actualitat.
A la Biblioteca es troben ordenats i classificats:
Per més informació sobre aquest fons, us podeu adreçar al Servei d'informació bibliogràfica de la Biblioteca.
Els clubs de Lectura Fàcil el componen persones amb diferents capacitats lectores que llegeixen un mateix llibre guiats per un monitor i que es reuneixen periòdicament.
Utilitzen com a eina bàsica llibres en format especial LF (lectura fàcil) amb l'objectiu de facilitar el gust per la lectura a persones amb dificultats lectores i de comprensió.
La Biblioteca junt amb els Centre de Normalització Lingüística (CNLT) i l'Escola Oficial d'Idiomes uneixen esforços per oferir de manera trimestral lectures adreçades tant als aprenents dels primers nivells de català com totes aquelles persones nouvingudes o no, que vulguin una lectura per millorar el català o també persones amb dificultats lectores.
Les sessions son trimestrals i gratuïtes, tot i que és imprescindible la inscripció prèvia perquè les places són limitades.
Els comentaris seran conduïts per professors del CNLT.
A l'Hemeroteca hi trobareu un ampli ventall de diaris i revistes per estar ben informats de tots els temes d'actualitat i gaudir de les vostres aficions.
Us podeu emportar un total de 5 revistes en préstec durant 30 dies, tret de l'últim número que està exclòs de préstec.
El material en préstec s'identifica amb un gomet de color verd.
Consulteu la premsa del dia, els diaris especialitzats en esport i economia i els diaris més rellevants de la província, així com els suplements culturals que els acompanyen.
Des de l'Hemeroteca també us orientem en la consulta dels Butlletins i Diaris Oficials.
Les biblioteques públiques permeten l'accés a revistes digitals en català.
Per accedir-hi, cal anar a IQuiosc.cat
Des de la plataforma de l' E-BIBLIO, podreu accedir al préstec de revistes a través del vostre ordinador personal, lector de llibres electrònics, tauleta o telèfon intel·ligent!
Les revistes es troben organitzades per matèries, per tal de facilitar-vos-en la consulta:
Trobareu diferents punts de vista dels temes més actuals des del rigor a la ironia.
Per estar al dia del món del llibre i de les arts escèniques (dansa, teatre,...)
Per conèixer a fons el món de l'art (escultura, pintura, arquitectura, fotografia, disseny gràfic...)
Per estar al corrent de la ciència i de la divulgació científica.
Per conèixer l'actualitat musical en tots els estils (clàssica, òpera, catalana, independent..) i el món del cinema.
Amb receptes, cupatges i recorreguts gastronòmics.
Des de la vessant més pràctica trobareu noves tendències en decoració i jardineria.
I us ajudaran també en les coses de casa.
Per conèixer l'actualitat economia i orientar-vos en el consum.
Adreçades als professionals del món de l'ensenyament, i també als pares i mares donant-los suport i proposant bones pràctiques.
Emporteu-vos a casa la millor pràctica dels esports i del món del motor.
Divulgació de la història del món i de les civilitzacions i per aprofundir en la nostra història.
Per estar al cas de les novetats tecnològiques (ordinadors, pràctica de fotografia digital, mòbils...).
Emporteu-vos l'actualitat de la moda i la bellesa.
Si us agraden la costura i les labors, aquesta és la vostra secció.
Recordeu que a la 1a Planta en teniu més!
Per tenir cura del cos i de la ment.
Tant per preparar els teus viatges com per conèixer món des de casa.
Tot allò que agrada als nens i nenes: animals, ciències, manualitats, i molt més.
Les trobareu a la Sala Infantil
Activitats ben diverses per conèixer la vida i l'obra de l'escriptora.
El Govern de la Generalitat ha aprovat el centenari del naixement de Maria Aurèlia Capmany com a commemoració oficial de l'any 2018, coincidint amb el cent cinquantè aniversari del naixement del seu pare, el folklorista Aureli Capmany.
Maria Aurèlia Capmany i Farnés (Barcelona, 1918-1991), escriptora, pedagoga i política.
Col·laboradora habitual a la premsa, a la ràdio i a la televisió, va destacar, també, pel seu activisme cultural i polític, per la seva lluita incansable a favor de la llibertat i la igualtat de la dona, àmbit en què va esdevenir pionera a Catalunya i referent per a les generacions posteriors.
Als cent anys del seu naixement, perquè segueix resultant interessant la vida i l'obra de Maria Aurèlia Capmany?
Quina part de la seva activitat podem considerar més vigent?
Les seves novel·les, el seus llibres d'assaig, els seus articles periodístics?
O potser són més importants les seves aportacions a la lluita pels drets de la dona, o la seva visió del catalanisme?
Agustí Pons, el seu biògraf, ens parlarà de Maria Aurèlia Capmany i dels seu llegat literari i social.
Divendres 14 de desembre a les 19 h a la Secció Local.
Espectacle CAROLA: Lectura dramatitzada del monòleg teatral.
Adaptació de la novel·la de Maria Aurèlia Capmany: Feliçment, jo sóc una dona.
L'espectacle comptarà amb una introducció al feminisme de Maria Aurèlia Capmany a càrrec de Marta Nadal, comissària de l'Any Capmany, i un col·loqui posterior amb els assistents.
Ruta literària Maria Aurèlia Capmany.
Col·labora: Escola de Lletres, Biblioteca Pública de Tarragona, Fundació Privada Mútua Catalana.
Ruta literària seguint les passes de Capmany per la ciutat de Tarragona, on va viure amb el seu company Jaume Vidal Alcover, però també una ciutat que ja formava part del seu imaginari literari des de la publicació de la novel·la, L'altra ciutat (1954).
Selecció de textos i guió: Magí Sunyer.
Guia i narrador: Jesús Figueres Jové.
Activitats ben diverses per conèixer la vida i l'obra del filòleg català.
L'any 2018 està dedicat a commemorar la figura i l'obra de Pompeu Fabra.
Així ho va acordar el Govern de Catalunya a l'agost passat per celebrar els 150 anys del naixement del lingüista i gramàtic català més il·lustre i els 100 de la publicació de la Gramàtica catalana.
Durant l'any s'organitzen diverses activitats en memòria i reconeixement de qui fou un científic brillant, que va codificar i modernitzar la llengua i la va fer apta per als diversos estils i funcions.
La celebració fa especial incidència en la seva aportació a la llengua, i també posa en valor el gran arrelament social de la seva figura i obra arreu de Catalunya.
Xerrada "Els millors llibres de la història de la fotografia", a càrrec de Marc Coromina.
Dissabte 1 de desembre d'11 a 13 hores.
Estem vivint una època daurada de l'edició de llibres de fotografia artística, els anomenats foto llibres.
A través de petites editorials o d'autoedicions facilitades pels nous mitjans d'impressió digital, els fotògrafs veuen cada cop més el llibre com el suport idoni per a la difusió de la seva feina.
Les galeries i els festivals de fotografia s'omplen de taules plenes de llibres de fotografia que pel seu tiratge limitat costa de poder veure en altres llocs.
El fenomen ha representat una petita revolució en l'àmbit de l'edició, però és una revolució que ve precedida d'una llarga història.
En aquesta xerrada intentarem fer, a partir d'alguns dels grans llibres de la història de la fotografia, un repàs per les relacions complexes i sovint contradictòries que ja des dels seus orígens han mantingut la fotografia amb el llibre.
Marc Coromina és Llicenciat en Història de l'Art per la Universitatd de Barcelona, va cursar alhora estudis de fotografia a l'Institut d'Estudis Fotogràfics de Catalunya (IEFC).
Com a fotògraf free-lance ha treballat en l'àmbit editorial, publicitari i en nombroses publicacions (entre les quals destaca la col·laboració amb la revista Descobrir Catalunya) i amb institucions d'àmbit cultural com la Fundació Antoni Tàpies.
Col·labora amb el departament educatiu de la Fundació la Caixa per a projectes de fotografia entre els quals destaca els presentats al voltant de les exposicions Pere Català Pic.
També és autor del projecte de col·laboració amb Instituts d'Educació Secundària Districte-3.
En l'actualitat imparteix classes de fotografia a l'Escola d'Art i Disseny de la Diputació de Tarragona (EADT) d'on és responsable del departament de fotografia.
Us podeu inscriure a la Biblioteca, per telèfon (977 240331) o bé per correu electrònic ( [EMAIL] ).
Del 13 de novembre al 4 de desembre.
Activitats de commemoració dels 300 anys del seu naixement.
Departament de Cultura, Biblioteca-Hemeroteca Municipal, Institut Català d'Arqueologia Clàssica, Reial Societat Arqueològica Tarraconense, Universitat Rovira i Virgili.
Col·laboren: Arxiu Històric de Tarragona, Museu Nacional Arqueològic, Mútua Catalana.
imatge extreta de la Web de l'Arquebisbat de Tarragona
Francesc Armanyà va néixer a Vilanova i la Geltrú el 3 de juny de 1718, enguany fa 300 anys.
Fill d'un humil patró de vaixell, estava dotat d'un enteniment clar i d'una memòria prodigiosa, foren tan sorprenents els seus progressos en l'estudi, que a l'edat de tretze anys va acabar filosofia.
Aficionat al recés i a l'estudi, als catorze anys va renunciar al món i va vestir l'hàbit de l'orde de Sant Agustí al convent de Barcelona.
La seva progressió en l'entorn eclesiàstic va ser continuada, fins el punt que pels seus mèrits i virtuts el rei Carles IV el va presentar per la Seu episcopal de Lugo, i l'any 1781 va ser ascendit a la Seu arquebisbal de Tarragona, prenent possessió el 30 de maig del mateix any.
Es va distingir per la seva caritat heroica, per la ferma erudició i per seu esperit tolerant.
Va contribuir econòmicament a les obres que aleshores s'efectuaven al port de la ciutat i va invertir més de cent mil duros en la restauració de l'aqüeducte iniciada per l'arquebisbe anterior Joaquín de Santiyán i Valdivieso (1733 – 1783).
Va a tenir la satisfacció de veure arribar l'aigua a la ciutat, l'any 1798.
Dotat també d'extraordinària eloqüència, quan va arribar a una edat massa avançada per predicar, va escriure quatre volums de magnífics sermons que posaven de manifest el seu important coneixement de teologia, dret canònic, història universal i llengües orientals.
Va morir a Tarragona als 85 anys, el 4 de maig de 1803 i la seva sepultura es troba al presbiteri de la Catedral, al peu de les escales que van a l'antic altar major.
"Exposició de la biblioteca personal de l'arquebisbe Armanyà."
"Exposició de diversos exemplars de sermonaris escrits per de l'arquebisbe Armanyà, i una selecció bibliogràfica sobre el personatge."
Divendres 28 de desembre a les 18.30 h a la Secció Local de la Biblioteca.
Versió original en xinès subtitulada en català.
El nen Zhou Hong i la senyora Xue Lian han de marxar de l'última barriada històrica que queda a la gran ciutat de Chongqing, ja que aviat serà destruïda per construir un nou barri.
Obligats a abandonar el que ha estat casa seva fins aleshores, els estrets carrers del barri de Shibati fan de testimonis de la Xina més tradicional i històrica que està a punt de desaparèixer.
La gentrificació pren moltes formes, i aquesta n'és una.
La destrucció de les antigues barriades a la Xina és un reflex de les polítiques urbanístiques, socials i culturals d'un país on allò vell, tradicional i històric ha de donar pas a allò nou, contemporani i sense ànima.
Una reflexió sobre la canviant Xina contemporània que, a poc a poc, va deixant perdre la seva història i el seu llegat.
Hendrick Dusollier, llicenciat en Història a la Sorbona i en Belles Arts a París, va realitzar la seva primera peça documental Obras el 2005, un recorregut pels barris antics en destrucció de Barcelona.
Una proposta tècnica i artística sense precedents que va ser seleccionada a Locarno, nominada al premi César, SCAM, i es va convertir en el curtmetratge més premiat de l'any en festivals internacionals.
La seva segona pel·lícula, Babel (també coproduïda per Arte), seleccionada a Rotterdam, Premi Unifrance i multipremiada a festivals de renom, és una al·legoria dels profunds trastorns que està experimentant la Xina contemporània.
El 2013, la seva tercera pel·lícula, Histoire sur les Dictateurs, va ser descrita per Le Monde com "una experiència sense precedents i vertiginosa, un acompliment històric, tècnic i artístic, una obra titànica".
Last Days in Shibati, la seva última pel·lícula, ha rebut el Gran Premi Louis Marcorelles i el Premi Jove al Festival Cinéma du Réel, 2017.
Premi Millor Documental, Festival Guanajuato – Mèxic, 2017
Premi Especial del Jurat al Millor Documental, IDFA– Països Baixos, 2017
Premi Competició Internacional, International Human Rights Film Festival Vienna – Àustria, 2017
Selecció Oficial, FIFEQ Montreal – Canadà, 2018
Secció Oficial, DocsBarcelona – Espanya, 2018
Direcció de fotografia: Hendrick Dusollier
Producció executiva: Hendrick Dusollier, Maria Roche i Camille Laemlé
Una coproducció amb: Studio HDK, Maria Roche Productions i Les Films d'ICI
A càrrec d'Esther Ferré, psicopedagoga del CRP del Tarragonès i coordinadora de la Ruta "Ells Llocs de la Memòria"; Tecla Martorell, docent i autora de "Memòria de les oblidades"; i Montse Sans, historiadora.
Dimarts, 22 de gener a les 19 h a la Secció Local.
Molts homes, dones i criatures han patit en silenci els estralls de les guerres i el patiment posterior pel fet de pertànyer al bàndol dels vençuts.
Montserrat Sans historiadora, Tecla Martorell, docent i autora de l'obra "Memòria de les oblidades" i Esther Ferré psicopedagoga del CRP del Tarragonès i coordinadora de la Ruta Ells Llocs de la Memòria.
Guerra Civil i repressió franquista a Tarragona, parlaran sobre un episodi silenciat de la nostra ciutat, que va afectar milers de dones: el convent-presó de les Oblates i també de les dificultats per sobreviure a la rereguarda i la postguerra.
Un cop acabada la guerra civil espanyola, molts convents de monges van fer la funció de centres de reclusió.
Durant els primers anys de la repressió franquista, la massificació de la presó de Pilats de Tarragona saturada de reclusos i recluses, obligarà que aquestes siguin traslladades al convent de les Oblates.
La política de dispersió de presos de la dictadura aplegarà dintre de les mateixes parets dones provinents d'arreu de l'Estat Espanyol i compartiran les dures condicions penitenciàries.
Representació teatral: Medea, d'Ovidi.
INSTANTS de teatre són, generalment, escenes-fragments significatives de les obres seleccionades.
Obres d'interès i valor manifest.
També textos literaris bons de dramatitzar.
Amb el programa INSTANTS pretenem motivar-ne la lectura.
Cada representació anirà precedida d'una introducció que ens ajudarà a contextualitzar l'obra i l'autor, i d'un col·loqui a posteriori.
Els textos de les obres es podran consultar a la Biblioteca.
La representacions teatrals que gaudirem són el resultat del Taller d'Interpretació Escènica de Text, TIET, que de manera continuada organitza TeclaSmit.
És una activitat destinada a l'aprofundiment de la interpretació (text) actoral.
També a la iniciació i formació per a qui comença partint de zero.
Es du a terme durant tot l'any, en períodes opcionals de 4 o 5 mesos en que es treballa tècnicament el personatge d'una obra.
T ecla S mit no és un grup tancat de teatre sinó un col·lectiu, obert, on es duen a terme diversitat d'activitats escèniques.
Especialitzat en interpretació i escenificació de text.
Realitzen el cicle "Clàssics a escena" juntament amb el MNAT, i condueixen el club de lectura teatral de la Biblioteca, "Llegir el teatre".
La més forta, d'August Strindberg.
Lucrècia /Safira, de Magí Sunyer.
Estació de França, de Harold Pinter.
Medea, d'Ovidi, Eurípides i Sèneca.
A la nostra agenda infantil d'estiu hi trobareu sessions de contes per a totes les edats i gustos
Dimecres 9 d'agost a les 18 h a la sala Infantil.
Adreçat a famílies amb infants a partir de 8 anys.
Dimarts 11 de juliol a les 18 h.
Adreçat a famílies amb infants a partir de 7 anys.
Dijous 13 de juliol a les 16.30 h.
Ruta cultural a càrrec de l'arquitecte Ramon Aloguin.
Lloc de trobada: Plaça del Fòrum.
Places limitades, imprescindible inscripció prèvia.
Cicle de dues conferències programades pels dijous 6 i 20 de Juliol a les 18.30 h a la Biblioteca Pública.
Dimarts 11 i dijous 13 de juliol de 10.30h a 12 h.
Arriba l'estiu i des de la Biblioteca volem oferir els nostres serveis als Casals d'Estiu com a complement a les seves programacions, un complement en l'oci i en el lleure que afavoreix la promoció de la lectura.
Punt de trobada: 19.00 h al Portal del Roser.
Divendres 16 de juny a les 18.30 h a la Secció Local de la Biblioteca.
Versió original en anglès subtitulada en català.
Dilluns 19 de juny a les 18.30 hores.
Una tertúlia musical per conèixer de més a prop el grup tarragoní de "folkcalentó" i compartir la seva passió per la música.
Dimarts 5 de setembre a les 18.30 h Conferència a la Secció Local
Dijous 7 de setembre a les 19 h.
Museu del Port de Tarragona i Biblioteca Pública de Tarragona.
Amb la participació de la Colla dels Xiquets de Tarragona i Xiquets del Serrallo.
Del dilluns 28 d'agost al divendres 15 de setembre a la Biblioteca Pública de Tarragona
Dilluns 25 de setembre a les 18 h.
Punt de trobada: Serveis Territorials de Cultura (C. Major 14)
Oferim als infants i joves quatre propostes per passar un estiu envoltat de llibres.
Divendres 28 de juliol i dimecres 23 d'agost a les 11.30 h.
Amb la Cristina Caballé i l'Imma Pujol.
Divendres 21 de juliol a les 11.30 h.
Amb l'Eva Gloria i l'Imma Pujol.
Anglès i francès de juliol a setembre.
Tallers i clubs de lectura gratuïts.
Celebrem els 15 anys de clubs de lectura (2003-2018)
Voleu compartir la vostra passió amb altres joves?
El mes d'octubre comença amb una nova programació dels clubs de lectura emmarcada dins les celebracions dels 15 anys dels clubs de lectura juvenils.
Aquest trimestre us hem preparat una selecció de lectures que considerem imprescindibles dins la literatura juvenil combinant diferents gèneres literaris: novel·la i còmic.
Aquestes lectures són un punt de partida per a llegir-ne moltes més.
Ens acompanyeu en aquest viatge?
Aquest club està coordinat per l'Imma Pujol, bibliotecària infantil i juvenil.
El fil de les lectures de cada mes són les darreres novetats de literatura juvenil i els clàssic universals.
Aquest club està coordinat per l'Imma Pujol, bibliotecària infantil i juvenil
Edat: a partir de 14 anys i adults
Us proposem celebrar els 80 anys de Superman amb la lectura de tres còmics que ens proporcionaran tres visions ben diferents d'aquest superheroi: la seva imatge més clàssic, una versió alternativa i el secret que amaga el seu origen.
Aquest club estarà coordinat per l'Emili Samper amb la col·laboració de Delirópolis.
Aquest 2018 els clubs de lectura infantils i juvenils fan 15 anys i ho volem celebrar amb els nostres lectors i hem preparat diferents tallers i xerrades:
Consorci Per la Normalització Lingüística.
En el marc de l'Any Pompeu Fabra, el cicle té per objectiu centrar-nos en el Pompeu Fabra excursionista, i en els valors que l'excursionisme representa tant en la figura del lingüista com en la història de la cultura catalana.
I des de Tarragona ens volem aproximar també al primer excursionisme a la nostra ciutat.
Dimarts 9 d'octubre (19.30 h ST Cultura, Major,14) conferència/diàleg "L'excursionisme i els excursionistes de l'època de Pompeu Fabra a Catalunya i a Tarragona", amb Enric Faura i Ricard Fernàndez Molinet.
Enric Faura: director de la revista Vèrtex (2001-2007), autor i editor de llibres de muntanya.
Ricard Fernàndez Molinet: guia de muntanya, divulgador de la cultura muntanyenca, i autor del llibre Que bonica és la muntanya (Publicacions de l'Abadia de Montserrat, 1989).
Dimarts 16 d'octubre (Biblioteca Pública), conferència/diàleg " La muntanya protagonitzada per filòlegs excursionistes catalans, i el seu significat per al nostre país, això com què passava a Tarragona en l'àmbit excursionista", amb Francesc Roma i Casanovas i Rafel López-Monné.
Francesc Roma i Casanovas: historiador, sociòleg especialitzat en excursionisme, que compta amb una àmplia bibliografia sobre el tema.
Rafael López-Monné: geògraf, fotògraf, professor universitari i excursionista, a qui li agrada mirar i explicar allò que veu.
Compta també amb una àmplia bibliografia.
Dissabte 20 d'octubre, caminada popular, amb troballa de fitxes/postals i lectures.
Sortida del Moll de Costa, Tinglado 1 distància: 9,2 km.
Imprescindible inscripció prèvia a https://centreexcursionistatarragona.com/